Dan ulduzu (rəvayət)
Dan ulduzu bir oğlandı. Sevgilisi bulağa gəlir. Bu da onu görməy
üçün hər gün tezdən çıxır ki, səhər-səhər sevgilisini görsün.
Deyillər ki, qızı körpə vaxtı kimsə göydən atıb. Bu da onu indi
yerdə axtarır.

Dan ulduzuna Mütrüf ulduz da deyillər. O tez çıxır ki, camahatın
nə yeyib-içdiyin görsün. Gec yatır ki, yığışanda nə etdiklərinə baxsın.
Ona görə də deyillər Mütrüf ulduz.

Mənbə 

Əsatirlər, əfsanə və rəvayətlər. Bakı, "Şərq-Qərb", 2005. anl.az

Rəvayətlər